Αναγγελία Έναρξης Άσκησης Επαγγελματικών Δραστηριοτήτων του ν. 3982/2011
Αναγγελία Έναρξης Άσκησης Επαγγελματικών Δραστηριοτήτων του ν. 3982/2011 από Διπλωματούχους ή Πτυχιούχους του Πανεπιστημιακού ή Τεχνολογικού Τομέα ή της Σχολής Μηχανικών της ΑΕΝ και από Υπηκόους ΕΕ με Αναγνωρισμένα Επαγγελματικά Προσόντα
Αίτηση - Υπεύθυνη Δήλωση του άρθρου 8 του ν. 1599/1986.
Κατάθεση από τον αιτούντα (δια ζώσης ή ταχυδρομικά)
Για την άσκηση του επαγγέλματος του Τεχνίτη, Αρχιτεχνίτη και Εργοδηγού Υδραυλικού, ο ενδιαφερόμενος πρέπει να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή πτυχίο Μηχανολόγου Μηχανικού ή Μηχανικού Ενεργειακής Τεχνολογίας με κατεύθυνση τη Μηχανολογία, του Τεχνολογικού Τομέα.
Για την άσκηση του επαγγέλματος του Τεχνίτη, Αρχιτεχνίτη και Εγκαταστάτη Εγκαταστάσεων Καύσης, πρέπει να είναι κάτοχος διπλώματος Μηχανικού που εμπίπτει στις διατάξεις του άρθρου 1 του ν. 6422/1934 ή πτυχίου Μηχανολόγου Μηχανικού ή Ηλεκτρολόγου Μηχανικού ή Μηχανικού Ενεργειακής Τεχνολογίας ή Μηχανικού Τεχνολογίας Πετρελαίου και Φυσικού Αερίου του Τεχνολογικού Τομέα.
Για την άσκηση του επαγγέλματος του Τεχνίτη και Αρχιτεχνίτη Μηχανικού Εγκαταστάσεων 1ης, 2ης, 3ης ή 4ης Ειδικότητας να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή πτυχίου των τμημάτων Μηχανολογίας ή Ενεργειακής Τεχνολογίας (κατεύθυνση Μηχανολογίας) ή Ηλεκτρολογίας ή Ενεργειακής Τεχνολογίας (κατεύθυνση Ηλεκτρολογίας) ή Αυτοματισμού ή Τεχνολογίας Πετρελαίου και Φυσικού Αερίου ή Γεωργικής Μηχανολογίας και Υδάτινων Πόρων ή Γεωργικών Μηχανών και Αρδεύσεων ή Μηχανολογίας και Υδάτινων πόρων ή Μηχανικής Βιοσυστημάτων ή Κλωστοϋφαντουργίας ή Βιομηχανικού Σχεδιασμού ή Ναυπηγικής ή Τεχνολογίας Απορρύπανσης ή Οχημάτων του Τεχνολογικού Τομέα ή πτυχίου της σχολής μηχανικών της Ακαδημίας Εμπορικού Ναυτικού του ν. 2638/1998.
Για την άσκηση του επαγγέλματος του Εργοδηγού Μηχανικού Εγκαταστάσεων 1ης Ειδικότητας να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή πτυχίου των τμημάτων Μηχανολογίας ή Ενεργειακής Τεχνολογίας (κατεύθυνση Μηχανολογίας) ή Ηλεκτρολογίας ή Ενεργειακής Τεχνολογίας (κατεύθυνση Ηλεκτρολογίας) ή Τεχνολογίας Πετρελαίου και Φυσικού Αερίου ή Γεωργικής Μηχανολογίας και Υδάτινων Πόρων ή Γεωργικών Μηχανών και Αρδεύσεων ή Μηχανολογίας και Υδάτινων πόρων ή Μηχανικής Βιοσυστημάτων ή Ναυπηγικής ή Τεχνολογίας Απορρύπανσης του Τεχνολογικού Τομέα.
Για την άσκηση του επαγγέλματος του Εργοδηγού Μηχανικού Εγκαταστάσεων 2ης Ειδικότητας να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή πτυχίου των τμημάτων Μηχανολογίας ή Ενεργειακής Τεχνολογίας (κατεύθυνση Μηχανολογίας) ή Ηλεκτρολογίας ή Ενεργειακής Τεχνολογίας (κατεύθυνση Ηλεκτρολογίας) ή Αυτοματισμού ή Τεχνολογίας Πετρελαίου και Φυσικού Αερίου ή Γεωργικής Μηχανολογίας και Υδάτινων Πόρων ή Γεωργικών Μηχανών και Αρδεύσεων ή Μηχανολογίας και Υδάτινων πόρων ή Μηχανικής Βιοσυστημάτων ή Κλωστοϋφαντουργίας ή Βιομηχανικού Σχεδιασμού ή Ναυπηγικής ή Τεχνολογίας Απορρύπανσης ή Οχημάτων του Τεχνολογικού Τομέα.
Για την άσκηση του επαγγέλματος του Εργοδηγού Μηχανικού Εγκαταστάσεων 3ης Ειδικότητας να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή πτυχίου των τμημάτων Μηχανολογίας ή Ενεργειακής Τεχνολογίας (κατεύθυνση Μηχανολογίας) ή Ηλεκτρολογίας ή Ενεργειακής Τεχνολογίας (κατεύθυνση Ηλεκτρολογίας) ή Αυτοματισμού ή Τεχνολογίας Πετρελαίου και Φυσικού Αερίου ή Γεωργικής Μηχανολογίας και Υδάτινων Πόρων ή Γεωργικών Μηχανών και Αρδεύσεων ή Μηχανολογίας και Υδάτινων πόρων ή Μηχανικής Βιοσυστημάτων ή Κλωστοϋφαντουργίας ή Βιομηχανικού Σχεδιασμού ή Ναυπηγικής ή Τεχνολογίας Απορρύπανσης ή Οχημάτων του Τεχνολογικού Τομέα.
Για την άσκηση του επαγγέλματος του Εργοδηγού Μηχανικού Εγκαταστάσεων 4ης Ειδικότητας να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή πτυχίου των τμημάτων Μηχανολογίας ή Ενεργειακής Τεχνολογίας (κατεύθυνση Μηχανολογίας) ή Ναυπηγικής του Τεχνολογικού Τομέα.
Για την άσκηση του επαγγέλματος του Τεχνίτη Οξυγονοκολλητή ή Ηλεκτροσυγκολλητή Β’ Τάξης να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή διπλώματος χημικού μηχανικού ή μεταλλειολόγου μηχανικού ή μεταλλουργού μηχανικού ή μηχανικού μεταλλείων ή πτυχίου Τ.Ε.Ι. Μηχανολόγου Μηχανικού ή ηλεκτρολόγου Μηχανικού ή Μηχανικού Ενεργειακής Τεχνολογίας ή Ναυπηγού Μηχανικού.
Στην περίπτωση που ο ενδιαφερόμενος έχει αποκτήσει έναν από τους ανωτέρω τίτλους σπουδών στην αλλοδαπή (εντός και εκτός Ευρωπαϊκής Ένωσης) πρέπει να έχει αναγνωρισθεί ως ισότιμος.
Στην περίπτωση που από τους ανωτέρω τίτλους σπουδών δεν προκύπτει η απαιτούμενη ειδίκευση ή κατεύθυνση πρέπει να τεκμηριώνεται η σχετική ειδίκευση ή κατεύθυνση.
Ο ενδιαφερόμενος που είναι διπλωματούχος μηχανικός μπορεί να έχει εγγραφεί στο Τ.Ε.Ε.
Ο αιτών να είναι κάτοχος κωδικών TAXISnet.
Για την άσκηση του επαγγέλματος του Τεχνίτη Οξυγονοκολλητή ή Ηλεκτροσυγκολλητή να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή διπλώματος Χημικού Μηχανικού ή Μεταλλειολόγου Μηχανικού ή Μεταλλουργού Μηχανικού ή Μηχανικού Μεταλλείων ή πτυχίο Τ.Ε.Ι. ειδικότητας Μηχανολόγου Μηχανικού ή Ηλεκτρολόγου Μηχανικού ή Μηχανικού Ενεργειακής Τεχνολογίας ή Ναυπηγού Μηχανικού.
Για την άσκηση του επαγγέλματος του Τεχνίτη, Αρχιτεχνίτη και Εργοδηγού Ψυκτικού να είναι κάτοχος διπλώματος μηχανικού που εμπίπτει στις διατάξεις του άρθρου 1 του ν. 6422/1934 ή διπλώματος Μηχανολόγου Μηχανικού ή Ηλεκτρολόγου Μηχανικού ή Μηχανικού Ενεργειακής Τεχνολογίας του Τεχνολογικού Τομέα.
Στην περίπτωση που ο ενδιαφερόμενος είναι υπήκοος της Ε.Ε. και έχει αποκτήσει τα επαγγελματικά προσόντα σε άλλο κράτος-μέλος, είτε ως αυτοαπασχολούμενος, είτε ως μισθωτός, οφείλει να έχει αναγνωρίσει τα επαγγελματικά του προσόντα.
Η διαδικασία αφορά στην έγκριση που χορηγείται από την οικεία Περιφερειακή Ενότητα στο φυσικό πρόσωπο προκειμένου να ασκήσει τις επαγγελματικές δραστηριότητες του ν. 3982/2011 (Α΄ 143) από διπλωματούχους ή πτυχιούχους του πανεπιστημιακού ή τεχνολογικού τομέα ή της σχολής Μηχανικών της ΑΕΝ και από τους υπηκόους της Ε.Ε. με αναγνωρισμένα επαγγελματικά προσόντα *ως Τεχνίτες, *ως Αρχιτεχνίτες και Εργοδηγούς Υδραυλικούς, *ως Εγκαταστάτες Εγκαταστάσεων Καύσης, *ως Τεχνίτες Οξυγονοκολλητές και Ηλεκτροσυγκολλητές, ως Αρχιτεχνίτες Οξυγονοκολλητές και Ηλεκτροσυγκολλητές Β΄ και Α’ τάξης, *ως Τεχνίτες Μηχανικών Εγκαταστάσεων, *ως Αρχιτεχνίτες Μηχανικού Εγκαταστάσεων 1ης, 2ης, 3ης και 4ης Ειδικότητας, *ως Εργοδηγούς Μηχανικούς Εγκαταστάσεων 1ης, 2ης, 3ης και 4ης Ειδικότητας καθώς και *ως Τεχνίτες, Αρχιτεχνίτες και Εργοδηγούς Ψυκτικούς. Απευθύνεται σε πολίτες.
Kατατίθεται στον Ειδικό Τραπεζικό Λογαριασμό της οικείας Περιφέρειας.
Άδεια παραμονής ή εργασίας που έχει εκδοθεί σύμφωνα με τις κείμενες διατάξεις. Αφορά στην περίπτωση που ο ενδιαφερόμενος είναι πολίτης εκτός Ε.Ε..
Ευκρινές φωτοαντίγραφο του αντίστοιχου τίτλου σπουδών για την κάθε επαγγελματική δραστηριότητα.
Απόφαση ισοτιμίας και αντιστοιχίας από τον Δ.Ο.Α.ΤΑ.Π. Αφορά στις περιπτώσεις όπου ο ενδιαφερόμενος έχει αποκτήσει στην αλλοδαπή (εντός και εκτός Ε.Ε.) τον απαιτούμενο τίτλο σπουδών.
Πίνακας αναλυτικής βαθμολογίας. Σε περίπτωση που το πτυχίο έχει αποκτηθεί στην αλλοδαπή και αντίστοιχη μετάφραση του πίνακα αναλυτικής βαθμολογίας.
Ευκρινές φωτοντίγραφο της επαγγελματικής άδειας σε περίπτωση που ο ενδιαφερόμενος είναι διπλωματούχος μηχανικός.
Απόφαση Αναγνώρισης Επαγγελματικών Προσόντων από το Συμβούλιο Αναγνώρισης Επαγγελματικών Προσόντων (ΣΑΕΠ). Αφορά στην περίπτωση που ο ενδιαφερόμενος είναι υπήκοος της Ε.Ε. και έχει αποκτήσει τα επαγγελματικά προσόντα σε άλλο κράτος-μέλος, είτε ως αυτοαπασχολούμενος, είτε ως μισθωτός.
Αντίγραφο δελτίου ταυτότητας ή διαβατηρίου
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Αναγγελία Έναρξης Άσκησης Επαγγελματικών Δραστηριοτήτων του Ν.3982/2011 (143 Α') από Διπλωματούχους ή Πτυχιούχους του Πανεπιστημιακού ή Τεχνολογικού Τομέα ή της Σχολής Μηχανικών της ΑΕΝ και από Υπηκόους ΕΕ με Αναγνωρισμένα Επαγγελματικά Προσόντα
Διεύθυνση Ανάπτυξης / Τμήμα Επαγγέλματος της Περιφέρειας του τόπου επαγγελματικής εγκατάστασης ή του τόπου μόνιμης διαμονής
Αντιστοίχιση υφιστάμενων αδειών τεχνικών επαγγελματικών δραστηριοτήτων.
Ρυθμίσεις θεμάτων για την αντιστοίχιση αδειών τεχνικών επαγγελμάτων.
Απλοποίηση της αδειοδότησης τεχνικών επαγγελματικών και μεταποιητικών δραστηριοτήτων και επιχειρηματικών πάρκων και άλλες διατάξεις.
Ρύθμιση του επαγγέλματος του μηχανικού με καθορισμό των επαγγελματικών δικαιωμάτων για κάθε ειδικότητα.
Καθορισμός βαθμίδων επαγγελματικών προσόντων για την επαγγελματική δραστηριότητα της εκτέλεσης συντήρησης, επισκευής και επιτήρησης της λειτουργίας ψυκτικών εγκαταστάσεων και προϋποθέσεις για την άσκηση της δραστηριότητας αυτής από φυσικά πρόσωπα.
Καθορισμός ειδικοτήτων και βαθμίδων για τις επαγγελματικές δραστηριότητες: (α) της εκτέλεσης, συντήρησης, επισκευής και επιτήρησης της λειτουργίας μηχανολογικών εγκαταστάσεων σε βιομηχανίες και άλλες μονάδες, (β) του χειρισμού και της επιτήρησης ατμολεβήτων και (γ) της εκτέλεσης τεχνικού έργου και της παροχής τεχνικής υπηρεσίας για εργασίες ηλεκτροσυγκόλλησης και οξυγονοκόλλησης, καθορισμός επαγγελματικών προσόντων και προϋποθέσεων για την άσκηση των δραστηριοτήτων αυτών από φυσικά πρόσωπα και άλλες ρυθμίσεις.
Καθορισμός ειδικοτήτων και βαθμίδων επαγγελματικών προσόντων για την επαγγελματική δραστηριότητα της κατασκευής, συντήρησης και επισκευής υδραυλικών εγκαταστάσεων και προϋποθέσεις για την άσκηση της δραστηριότητας αυτής από φυσικά πρόσωπα.
Καθορισμός ειδικοτήτων και βαθμίδων επαγγελματικών προσόντων για την επαγγελματική δραστηριότητα της κατασκευής, συντήρησης, επισκευής και επιτήρησης της λειτουργίας των εγκαταστάσεων καύσης υγρών και αερίων καυσίμων για την παραγωγή ζεστού νερού, καθορισμός επαγγελματικών προσόντων και προϋποθέσεων για την άσκηση της δραστηριότητας αυτής από φυσικά πρόσωπα και άλλες ρυθμίσεις.
Απλούστευση και ένταξη στα Κέντρα Εξυπηρέτησης Πολιτών (Κ.Ε.Π) που λειτουργούν ως Ενιαία Κέντρα Εξυπηρέτησης (Ε.Κ.Ε) των διαδικασιών που αφορούν στην αναγγελία έναρξης άσκησης των επαγγελματικών δραστηριοτήτων των ΠΔ 112/2012, ΠΔ 114/2012, ΠΔ 115/2012 και ΠΔ 1/2013, αρμοδιότητας της Γενικής Γραμματείας Βιομηχανίας, σε εφαρμογή της Οδηγίας 2006/123/Ε.Κ..
Καθορισμός του τύπου, του περιεχομένου και της διαδικασίας έκδοσης των βεβαιώσεων αναγγελίας έναρξης των τεχνικών επαγγελματικών δραστηριοτήτων, καθώς και καθορισμός των απαιτήσεων εσωτερικού ελέγχου των υπηρεσιών της παρ. 1 του άρθρου 5 του ν. 3982/2011.
Σε περίπτωση παρέλευσης άπρακτης της προθεσμίας του ενός (1) μήνα, θεωρείται ότι η αίτηση του ενδιαφερομένου έχει γίνει σιωπηρώς δεκτή και ότι η αναγγελία έχει εγκριθεί, σύμφωνα με την παρ. 4 του άρθρου 14 του ν. 3844/2010 (Α΄ 63). Ο ενδιαφερόμενος στην προαναφερόμενη περίπτωση της σιωπηρής έγκρισης μπορεί να ζητήσει τη σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει την Αίτηση - Υπεύθυνη Δήλωση στο Γραφείο Πρωτοκόλλου της οικείας Περιφέρειας ή στα ΚΕΠ-ΕΚΕ.
Στέλεχος του Γραφείου Πρωτοκόλλου της οικείας Περιφέρειας ή του ΚΕΠ-ΕΚΕ παραλαμβάνει και πρωτοκολλεί ηλεκτρονικά την Αίτηση - Υπεύθυνη Δήλωση με συνημμένα τα απαιτούμενα δικαιολογητικά και χορηγεί στον ενδιαφερόμενο τον αριθμό πρωτοκόλλου ή Βεβαίωση Υποβολής Αιτήματος κατ’ αντιστοιχία (Γραφείο Πρωτοκόλλου οικείας Περιφέρειας / ΚΕΠ-ΕΚΕ).
Στέλεχος του Γραφείου Πρωτοκόλλου διαβιβάζει την Αίτηση - Υπεύθυνη Δήλωση με συνημμένα τα απαιτούμενα δικαιολογητικά στη Διεύθυνση Τεχνικών Επαγγελμάτων και Ασφάλειας Εγκαταστάσεων.
Ο Προϊστάμενος της Διεύθυνσης Τεχνικών Επαγγελμάτων και Ασφάλειας Εγκαταστάσεων της οικείας περιφέρειας χρεώνει την Αίτηση - Υπεύθυνη Δήλωση και τα απαιτούμενα συνημμένα δικαιολογητικά στον Προϊστάμενο του Τμήματος Επαγγελμάτων.
Ο Προϊστάμενος του Τμήματος Επαγγέλματος χρεώνει την Αίτηση - Υπεύθυνη Δήλωση με συνημμένα τα απαιτούμενα δικαιολογητικά στο αρμόδιο στέλεχος του Τμήματος Επαγγέλματος.
Στέλεχος του Τμήματος Επαγγέλματος της οικείας Περιφέρειας ελέγχει την πληρότητα και την ορθότητα των δικαιολογητικών.
Εφόσον διαπιστωθούν ελλείψεις επί της αίτησης στέλεχος του Τμήματος Επαγγελμάτων συντάσσει σχέδιο ενημερωτικού εγγράφου σχετικά με τις ελλείψεις που διαπιστώθηκαν και το προωθεί στην ιεραρχία για υπογραφή έως το επίπεδο του Προϊσταμένου της Διεύθυνσης Τεχνικών Επαγγελμάτων και Ασφάλειας Εγκαταστάσεων και μετά το αποστέλλει στον ενδιαφερόμενο με κάθε πρόσφορο μέσο.
Ο ενδιαφερόμενος υποβάλλει τα δικαιολογητικά που διαπιστώθηκε ότι απουσίαζαν από την αίτησή του.
Εφόσον ο φάκελος είναι πλήρης κι ορθός στέλεχος του Τμήματος Επαγγελμάτων καταχωρεί τα απαραίτητα στοιχεία στο ΟΠΣ-ΠΑ και λαμβάνει αυτόματα τον μοναδικό αριθμό της Βεβαίωσης Αναγγελίας.
Στέλεχος του Τμήματος Επαγγελμάτων συντάσσει σχέδιο Βεβαίωσης Αναγγελίας και σχέδιο Πρόσκλησης προς τον ενδιαφερόμενο για να προσέλθει να παραλάβει τη Βεβαίωση Αναγγελίας του και το προωθεί στον Προϊστάμενο του Τμήματος Επαγγελμάτων για υπογραφή.
Στέλεχος του Τμήματος Επαγγελμάτων ενημερώνει τον ενδιαφερόμενο να έρθει να παραλάβει τη βεβαίωση αναγγελίας, εντός 15 ημερών.
Ενέργειες σε περίπτωση ελλείψεων του φακέλου
Υποβολή ελλείψεων - Συμπλήρωση του φακέλου της αίτησης
Ενημέρωση για την παραλαβή της Βεβαίωσης Αναγγελίας
Ηλεκτρονική Υποβολή Αίτησης και Δικαιολογητικών